b"\n_START_ARTICLE_\nBarret c\xc3\xb2nic asi\xc3\xa0tic\n_START_PARAGRAPH_\nEl barret c\xc3\xb2nic asi\xc3\xa0tic \xc3\xa9s un estil senzill del barret c\xc3\xb2nic originari de l'est, sud, i sud-est de l'\xc3\x80sia, particularment Bangla Desh, Bhutan, la Xina, Cambodja, l'\xc3\x8dndia, Indon\xc3\xa8sia, el Jap\xc3\xb3, Corea, Mal\xc3\xa0isia, Myanmar, les Filipines,\xc2\xa0parts de la\xc2\xa0Manx\xc3\xbaria\xc2\xa0russa i el Vietnam._NEWLINE_Es lliga al cap amb una pe\xc3\xa7a de\xc2\xa0tela (sovint seda). Aquest estil de barret \xc3\xa9s utilitzat principalment com a protecci\xc3\xb3 del sol i pluja. El barret es pot submergir en aigua i usat com un dispositiu de refrigeraci\xc3\xb3 evaporativa improvisada._NEWLINE_A la Xina, era associat t\xc3\xadpicament amb pagesos, mentre que els\xc2\xa0mandarins portaven gorres circulars m\xc3\xa9s estanques, especialment a l'hivern. _NEWLINE_A les Filipines, el tipus normal \xc3\xa9s usat normalment pels agricultors, per\xc3\xb2 els nobles en portaven un adornat amb joies o feta de petxines de tortuga i un pic en la part superior. Va ser usat pels soldats nadius de l'ex\xc3\xa8rcit colonial espanyol durant els \xc3\xbaltims anys de l'\xc3\xa8poca colonial espanyola._NEWLINE_De la mateixa manera a l'\xc3\x8dndia i Borneo, el barret c\xc3\xb2nic era usat pels plebeus durant el seu treball diari, per\xc3\xb2 barrets de colors i m\xc3\xa9s decorats s'utilitzaven per a les festivitats. _NEWLINE_En xin\xc3\xa8s, s'anomena\xc2\xa0d\xc7\x92ul\xc3\xac (\xe6\x96\x97\xe7\xac\xa0). Al Jap\xc3\xb3 s'anomena\xc2\xa0sugegasa (\xe8\x8f\x85\xe7\xac\xa0) (\xe8\x8f\x85\xe7\xac\xa0?);\xc2\xa0do'un, a Cambotja, i caping\xc2\xa0a Indon\xc3\xa8sia. A Corea, el barret s'anomena satgat (\xec\x82\xbf\xea\xb0\x93). Al Vietnam, s'anomena\xc2\xa0n\xc3\xb3n l\xc3\xa1 (barret de fulla)."